thecodefatherco/RoDrive huggingface dataset:
Întrebare: Cu ce viteză sunteți obligat să circulați pe drumurile publice din afara localităților, când partea carosabilă este acoperită cu piatră cubică umedă?
Variante de răspuns:
Cu o viteză care să nu depășească 50 km/h
Cu o viteză care să permită efectuarea oricărei manevre în condiții de siguranță
Cu o viteză care să nu depășească limita maximă de 90 km/h
Răspuns corect: Cu o viteză care să nu depășească 50 km/h
Cu o viteză care să permită efectuarea oricărei manevre în condiții de siguranță
Explicație: Conducătorul de vehicul, pe tot parcursul deplasării pe drumurile publice, trebuie să respecte regimul legal de viteză și să o adapteze în funcție de condițiile de drum, astfel încât să poată efectua orice manevra în condiții de siguranță. Însă atunci când partea carosabilă este acoperită cu polei, gheață, zăpadă bătătorită, mâzgă sau piatră cubică umedă, pe lângă respectarea regimului legal de viteză și adaptarea acesteia în funcție de condițiile de drum, trebuie să țină cont și de obligația de a circula cu o viteză care să nu depășească 30 km/h, în localități, sau 50 km/h în afara localităților.
Întrebare: Viteza se reduce la semnalul:
Variante de răspuns:
Personalului autorizat din zona lucrărilor drumului public
Agentului de cale ferată
Polițistului de frontieră
Răspuns corect: Personalului autorizat din zona lucrărilor drumului public
Agentului de cale ferată
Polițistului de frontieră
Explicație: Participanții la trafic sunt obligați să respecte semnalele personalului autorizat din zona lucrărilor pe drumurile publice, agentului de cale ferată, la trecerile la nivel și ale polițistului de frontieră. Pe lângă semnalul de oprire, aceștia pot efectua și semnalul prin balansarea brațului în plan vertical, cu palma mâinii orientată către sol sau cu un mijloc de semnalizare,care semnifică reducerea vitezei.
Întrebare: Cum veți proceda corect dacă, la apropierea de o trecere la nivel cu calea ferată curentă fără bariere, luminile roșii și semnalele sonore sunt în funcțiune?
Variante de răspuns:
Reduceți viteza și opriți, dacă trenul se apropie
Grăbiți trecerea, dacă observați că trenul nu se apropie
Reduceți viteza și opriți, în locul în care există vizibilitate maximă asupra căii ferate, fără a trece de indicatoarele sau marcajul de oprire
Răspuns corect: Reduceți viteza și opriți, în locul în care există vizibilitate maximă asupra căii ferate, fără a trece de indicatoarele sau marcajul de oprire
Explicație: Dacă la apropierea de o trecere la nivel cu o cale ferată curentă fără bariere luminile roșii și semnalele sonore sunt în funcțiune, trebuie să reduceți viteza și să opriți în locul cu vizibilitate maximă asupra căii ferate, fără a trece de indicatoare sau de marcajul de oprire. Așteptați trecerea trenului și vă continuați deplasarea doar după ce semnalele de culoare roșie și cele sonore s-au oprit iar semnalul cu lumină intermitentă de culoare albă cu cadență lentă este în funcțiune.
Întrebare: Parcarea este permisă:
Variante de răspuns:
Numai în locurile special destinate, semnalizate prin indicatoare sau marcaje
Pe orice drum public, unde staționarea nu este interzisă, cu condiția să nu se stânjenească circulația celorlalte vehicule
Numai pe străzile cu o lățime de cel puțin 6 m
Răspuns corect: Numai în locurile special destinate, semnalizate prin indicatoare sau marcaje
Explicație: Parcarea vehiculelor se efectuează doar în spațiile special amenajate, semnalizate prin indicatoare sau marcaje. Se consideră parcare staționarea vehiculelor în spatii special amenajate sau stabilite și semnalizate corespunzător.
Întrebare: Din sens opus, un vehicul depășește un altul și nu poate reveni pe banda sa. Cum vă comportați corect?
Variante de răspuns:
Circulați mai departe cu viteză mărită
Reduceți viteza și vă angajați mult spre dreapta
Avertizați cu farurile vehiculele care circulă din sens opus
Răspuns corect: Reduceți viteza și vă angajați mult spre dreapta
Explicație: Atunci când din sens opus un vehicul execută manevra de depășire și nu poate reveni la timp pe banda sa, trebuie să reduceți viteza de deplasare și să vă angajați cât mai mult pe partea dreaptă a drumului pentru a-i permite acestuia să reintre pe banda sa, astfel evitați producerea unui accident de circulație.
Întrebare: Un conducător auto v-a depășit de mai multe ori, întrucât nu circulă cu viteză constantă. Cum procedați atunci când urmează să fiți depășit din nou?
Variante de răspuns:
Creați condiții pentru a fi depășit, apropiindu-vă cât mai mult de partea dreaptă a drumului public
Îl atenționați atât cu claxonul, cât și cu brațul stâng, pentru a renunța la această manevră
Vă deplasați spre stânga, din timp, pentru a nu-i permite efectuarea acestei manevre
Răspuns corect: Creați condiții pentru a fi depășit, apropiindu-vă cât mai mult de partea dreaptă a drumului public
Explicație: Indiferent de câte ori vă depășește un vehicul și indiferent de motivele acestuia de depășire, trebuie să creați condiții pentru efectuarea manevrei. Fiind obligat să nu măriți viteza de deplasare și să vă angajați cât mai aproape de marginea din dreapta a părții carosabile sau a benzii pe care vă deplasați. Se interzice să îl împiedicați în vreun fel pe cel care intenționează să vă depășească să efectueze această manevră. Mai mult de atât în cazul în care urmează să fiți depășit aveți obligațiile expuse la explicația variantei A de răspuns. Nerespectarea regulilor privind depășirea se sancționează cu amenda prevăzută în clasa a III-a de sancțiuni și suspendarea exercitării dreptului de a conduce pentru o perioada de 60 de zile.
Întrebare: În timpul deplasării, conducătorului de vehicul îi este interzis:
Variante de răspuns:
Să fumeze
Să aibă preocupări care i-ar putea distrage, într-o manieră periculoasă, atenția
Să acționeze asupra comenzilor instalației de sonorizare
Răspuns corect: Să aibă preocupări care i-ar putea distrage, într-o manieră periculoasă, atenția
Explicație: Legislația rutieră nu interzice conducătorului de vehicul să fumeze în timpul deplasării cu acesta, atât timp cât acest lucru nu distrage atenția într-o manieră periculoasă. Conducătorului de vehicul îi este interzis, ca în timpul deplasării, să aibă preocupări care i-ar putea distrage atenția într-o manieră periculoasă. Conducătorului de vehicul îi este permis, ca în timpul deplasării, să acționeze asupra comenzilor instalației de sonorizare, dar îi este interzis să folosească instalații de sonorizare la un nivel de zgomot care ar afecta deplasarea în siguranță a lui și a celorlalți participanți la trafic.
Întrebare: Conducătorilor de vehicule le este interzis în timpul mersului:
Variante de răspuns:
Să fumeze
Să arunce orice fel de obiecte pe drumul public
Să se angajeze în discuţii cu ceilalţi ocupanţi ai autovehiculului
Răspuns corect: Să arunce orice fel de obiecte pe drumul public
Explicație: Legislația rutieră nu interzice conducătorului de vehicul să fumeze în timpul deplasării cu acesta, atât timp cât acest lucru nu distrage atenția într-o manieră periculoasă. Conducătorului de vehicul i se interzice să arunce, pe drumurile publice, din vehicul obiecte, materiale sau substanțe. Conducătorului de vehicul NU îi este interzis să se angajeze în discuții cu ceilalți ocupanți ai vehiculului, atâta timp cât acestea nu îi distrag în mod periculos atenția punând în pericol siguranța circulației rutiere.
Întrebare: La folosirea pe termen lung a soluțiilor antigel, trebuie aplicate următoarele reguli:
Variante de răspuns:
Se va urmări întotdeauna nivelul optim al lichidului din vasul de expansiune
După cel mult 3 ani soluția antigel va fi complet înlocuită, chiar dacă densitatea acesteia corespunde cerințelor
Se va urmări culoarea lichidului din vasul de expansiune
Răspuns corect: Se va urmări întotdeauna nivelul optim al lichidului din vasul de expansiune
După cel mult 3 ani soluția antigel va fi complet înlocuită, chiar dacă densitatea acesteia corespunde cerințelor
Explicație: La folosirea pe termen lung a soluțiilor antigel, se va urmări întotdeauna nivelul optim al lichidului din vasul de expansiune, ținând cont că după cel mult 3 ani soluția antigel va fi complet înlocuită, chiar dacă densitatea acesteia corespunde cerințelor. Ca lichid de răcire se utilizează un amestec de apă distilată și antigel (dacă s-ar utiliza doar apă aceasta ar îngheța iarna și s-ar putea fisura motorul, apa își mărește volumul atunci când îngheață și supune motorul unei forțe interioare foarte mari). De obicei, proporția lichidului este: 1:1 (50% apă distilată și 50% antigel, rezistând până la aprox. - 35° C). Culoarea lichidului de răcire din vasul de expansiune poate fi diferită, în funcție de culoarea aleasă de producătorul acestuia și nu afectează/nu indică o calitatea a lichidului de răcire (soluției antigel).
Întrebare: Precizați care vehicule sunt exceptate de la obligația acordării priorității de trecere:
Variante de răspuns:
Cele care se pun în mișcare de pe loc față de cele care circulă
Autovehiculele din serviciile regulate de transport public, care se pun în mișcare din stația prevăzută cu alveolă
Cele care ies din curți, ganguri sau garaje
Răspuns corect: Autovehiculele din serviciile regulate de transport public, care se pun în mișcare din stația prevăzută cu alveolă
Explicație: Vehiculele care se pun în mișcare de pe loc trebuie să acorde prioritate de trecere vehiculelor care circulă pe drumul public, indiferent de sensul acestora de deplasare. Atunci când vă apropiați de o stație pentru mijloace de transport public de persoaneprevăzută cu alveolă, circulând pe banda de lângă acostament sau bordură, iar autobuzul aflat oprit în stație semnalizează intenția de a ieși, aveți obligația de a reduce viteza și la nevoie să opriți pentru a-i permite acestuia să reintre în trafic. Trebuie să reținem că autobuzul al cărui conducător semnalizează intenția de a reintra în trafic din stația prevăzută cu alveolă are prioritateDOAR față de vehiculele care circulă din spatele acestuia, iar dacă drumul are mai multe benzi pe sens acesta are prioritateDOAR față de vehiculele care circulă din spatele acestuiape prima bandă. Vehiculele care pătrund pe un drum public, venind de pe proprietăți alăturate drumului public, trebuie să acorde prioritate de trecere vehiculelor care circulă pe drumul public, indiferent de sensul acestora de deplasare.
Întrebare: Ce obligații revin conducătorilor de vehicule la trecerea autovehiculelor cu regim de circulație prioritară, care au în funcțiune mijloacele speciale de avertizare luminoasă de culoare roșie și pe cele de avertizare sonoră:
Variante de răspuns:
Să oprească imediat pe acostament sau, în lipsa acestuia, cât mai aproape de marginea drumului sau de bordura trotuarului, în sensul de deplasare
Să reducă viteza și să circule cât mai aproape de marginea drumului în sensul de deplasare
Să scoată vehiculul în afara drumului, indiferent prin ce mijloace
Răspuns corect: Să oprească imediat pe acostament sau, în lipsa acestuia, cât mai aproape de marginea drumului sau de bordura trotuarului, în sensul de deplasare
Explicație: Atunci când întâlniți autovehicule cu regim de circulație prioritară care au în funcțiune mijloacele speciale de avertizare luminoasă de culoare roșie și pe cele sonore, aveți obligația să opriți imediat autovehiculul pe acostament sau în lipsa acestuia, cât mai aproape de marginea drumului sau bordura trotuarului, în sensul de deplasare. După trecerea acestora vă puteți continua deplasarea. Trebuie să știm că acestora le este permis să folosească semnalele luminoase fără a fi însoţite de cele sonore, în funcţie de natura misiunii ori de condiţiile de trafic, situaţie în care autovehiculul respectiv nu are regim de circulaţie prioritară. Dar situația inversă, să folosească doar semnalele sonore, fără a fi însoţite de cele luminoase, le este interzisă.
Întrebare: Conducătorilor de vehicule le este interzis:
Variante de răspuns:
Să profereze injurii
Să săvârșească acte sau gesturi obscene
Să adreseze celorlalți participanți la trafic expresii jignitoare sau vulgare
Răspuns corect: Să profereze injurii
Să săvârșească acte sau gesturi obscene
Să adreseze celorlalți participanți la trafic expresii jignitoare sau vulgare
Explicație: Este interzis conducătorilor de autovehicule să profereze injurii, să săvârșească acte sau gesturi obscene sau să adreseze celorlalți participanți la trafic expresii jignitoare sau vulgare.
Întrebare: Semaforul de avertizare constituit dintr-un corp de iluminat de culoare galbenă intermitentă vă obligă:
Variante de răspuns:
Să acordați prioritate de trecere
Să circulați cu viteză redusă
Să opriți în orice situație
Răspuns corect: Să circulați cu viteză redusă
Explicație: Semaforul de avertizare constituit dintr-un corp de iluminat cu lumină galbenă intermitentă obligă la reducerea vitezei și sporirea atenției, deoarece urmează un loc periculos, ca de exemplu o trecere pentru pietoni. Acest semafor de avertizare se instalează, de regulă, la ieșirea din intersecție și poate avea în câmpul sau imaginea unui pieton în mișcare, de culoare galbenă pe fond negru.
Întrebare: Ce rând trebuie să ocupați și de la ce distanță, pentru a putea executa virajul la stânga într-o intersecție nedirijată?
Variante de răspuns:
Rândul de lângă axa drumului, de la o distanță de cel puțin 50 m
Rândul din mijloc, de la o distanță de cel puțin 100 m
Rândul de lângă bordură, de la o distanță de cel puțin 50 m
Răspuns corect: Rândul de lângă axa drumului, de la o distanță de cel puțin 50 m
Explicație: Atunci când doriți să virați către stânga într-o intersecțiefără marcaje de delimitare a benzilor, mai exactcând drumul are o singură bandă pe sensul de mers, indiferent dacă circulația în aceasta este dirijată sau nedirijată, trebuie să ocupați în mers,cu cel puțin 50 de metri înainte de intersecțierândul de lânga axa drumului sau de lânga marcajul de separare a sensurilor. Atunci când circulați pe un drum cu sens unic, trebuie să ocupați rândul de lânga bordură sau acostament din partea stânga.
Întrebare: În ce situații nu vă este permisă depășirea?
Variante de răspuns:
Când un autobuz se află oprit în stație
Pe un drum în rampă, când vizibilitatea este peste 50 m
Într-o intersecție nedirijată
Răspuns corect: Într-o intersecție nedirijată
Explicație: Atunci când întâlniți un autobuz oprit în stație puteți efectua manevra de depășire a acestuia, dar trebuie să circulați cu atenție sporită. Pe drumurile în rampă, unde vizibilitatea estePESTE50 de metri este permisă depășirea, fiind interzisă pe drumurile în rampă, unde vizibilitatea esteSUB50 de metri. Această diferență „peste/sub 50 metri” face ca varianta B să nu fie corectă. Depășirea vehiculelor nu vă este permisă în intersecțiile cu circulație nedirijată.Atenție!În aceste situații se interzice depășirea tuturor vehiculelor, chiar și depășirea bicicletelor.
Întrebare: Viteza maximă cu care pot să conducă un autoturism, pe autostradă, persoanele care au mai puțin de un an de practică de conducere, este de:
Variante de răspuns:
130 km/h
100 km/h
110 km/h
Răspuns corect: 110 km/h
Explicație: Viteza maximă în afara localităților pentru conducătorii autovehiculelor din categoria B, care au mai puțin de 1 an practică de conducere, este cu20 km/h mai micădecât viteza maximă admisă pentru categoria din care face parte autovehiculul condus. Având în vedere că viteza maximă, pe autostrăzi, pentru autovehiculele din categoria B este de 130 de km/h, cei care au mai puțin de 1 an practică de conducere vor circula pe autostrăzicu o viteză maximă de 110 km/h.
Întrebare: Ce obligații aveți la trecerea pentru pietoni, pe sensul dvs. de mers?
Variante de răspuns:
Să acordați prioritate de trecere și pietonilor care circulă pe celălalt sens de mers
Să reduceți viteza și să vă strecurați printre pietoni
Să acordați prioritate de trecere pietonilor aflați în traversare
Răspuns corect: Să acordați prioritate de trecere pietonilor aflați în traversare
Explicație: Obligația de a acorda prioritate vă revine doar în cazul pietonilor care se află în traversare pe sensul dvs. de mers, nu și în cazul pietonilor care circulă pe celălalt sens de mers. Având în vedere ca aveți obligația de a le acorda prioritate acestora, vă este strict interzis să vă strecurați printre aceștia, ar fi caz de neacordare de prioritate. Aveți obligația de a acorda prioritate de trecere pietonului care traversează drumul public, prin loc special amenajat, marcat și semnalizat corespunzător ori la culoarea verde a semaforului destinat lui, atunci când acesta se afla pe sensul dumneavoastră de mers.
Întrebare: În care dintre următoarele situații nu este permisă depășirea?
Variante de răspuns:
Când autobuzul se află oprit în stație
În apropierea vârfurilor de rampă, când vizibilitatea este sub 50 m
Într-o intersecție nedirijată
Răspuns corect: În apropierea vârfurilor de rampă, când vizibilitatea este sub 50 m
Într-o intersecție nedirijată
Explicație: Atunci când întâlniți un autobuz oprit în stație, puteți efectua manevra de depășire a acestuia, dar trebuie să circulați cu atenție sporită. Depășirea vehiculelor nu vă este permisă pe drumurile în rampă unde vizibilitatea este redusă sub 50 de metri. Depășirea vehiculelor nu vă este permisă în intersecțiile cu circulație nedirijată.Atenție!, în aceste situații se interzice depășirea tuturor vehiculelor, chiar și depășirea bicicletelor sau trotinetelor electrice.
Întrebare: În ce situație se poate încălca marcajul longitudinal continuu al axului drumului?
Variante de răspuns:
Atunci când este format dintr-o singură linie
Atunci când linia continuă este însoțită de una discontinuă, dispusă către partea conducătorului
Atunci când drumul este în aliniament, iar vizibilitatea în față este asigurată
Răspuns corect: Atunci când linia continuă este însoțită de una discontinuă, dispusă către partea conducătorului
Explicație: Indiferent dacă marcajul longitudinal continuu al axului drumului este format dintr-o singură linie continuă sau din două linii continue, legislația rutieră interzice încălcarea acestuia. Marcajul longitudinal format dintr-o linie discontinuă simplă sau dublă, permite trecerea peste acesta. Marcajul longitudinal format dintr-o linie continuă simplă sau dublă, interzice încălcarea acestuia. Însă atunci când marcajul longitudinal este format dintr-o linie continuă și una discontinuă alăturate, conducătorul de vehicul trebuie să respecte semnificația liniei celei mai apropiate în sensul de mers. De exemplu, dacă linia cea mai apropiată în sensul de mers este cea discontinuă, marcajul longitudinal poate fi încălcat. Dar linia cea mai apropiată în sensul de mers este cea continuă, încălcarea marcajului longitudinal este interzisă. Încălcarea sau trecerea peste marcajul format dintr-o linie continuă, fie că este simplă sau dublă, este interzisă în orice situație. Prin urmare, chiar și atunci când drumul este în aliniament, iar vizibilitatea în față este asigurată, vă este interzisă încălcarea acestui marcaj.
Întrebare: Cum procedați la semnalul polițistului cu brațul ridicat vertical?
Variante de răspuns:
Opriți, indiferent din ce direcție vă apropiați, și așteptați următorul său semnal
Reduceți viteza și circulați în direcția permisă de poziția brațului
Reduceți viteza și îl ocoliți
Răspuns corect: Opriți, indiferent din ce direcție vă apropiați, și așteptați următorul său semnal
Explicație: Brațul polițistului rutier ridicat vertical semnifică „Atenție, oprire!” pentru toți participanții la trafic care se apropie, cu excepția conducătorilor de vehicule care nu ar mai putea opri în condiții de siguranță. Dacă semnalul este dat într-o intersecție, acesta nu impune oprirea conducătorilor de vehicule care se află deja angajați în traversare. Prin urmare, la semnalul polițistului rutier cu brațul ridicat vertical trebuie să opriți și să așteptați următorul semnal al acestuia.
Întrebare: În care dintre situații este permisă depășirea?
Variante de răspuns:
În intersecțiile dirijate prin semnale sonore
În intersecțiile dirijate
În intersecțiile nedirijate
Răspuns corect: În intersecțiile dirijate
Explicație: Legislația rutieră NU interzice efectuarea manevrei de depășire în intersecțiile cu circulație dirijată, nici în cele în care circulația se desfășoară în sens giratoriu, acestea fiind considerate tot intersecții cu circulație dirijată. Însă legislația rutieră interzice această manevră în intersecțiilecu circulație nedirijată.Atenție!În intersecțiilecu circulație nedirijatăse interzice depășirea tuturor vehiculelor, chiar și depășirea bicicletelor sau trotinetelor electrice.
Întrebare: Se pedepsesc penal următoarele acțiuni:
Variante de răspuns:
Instalarea de mijloace de semnalizare rutieră sau modificarea poziției acestora fără autorizație legală
Organizarea sau participarea, în calitate de conducător auto sau de animale, la întreceri neautorizate pe drumurile publice
Blocarea cu intenție a drumului public, dacă se pune în pericol siguranță circulației
Răspuns corect: Instalarea de mijloace de semnalizare rutieră sau modificarea poziției acestora fără autorizație legală
Organizarea sau participarea, în calitate de conducător auto sau de animale, la întreceri neautorizate pe drumurile publice
Blocarea cu intenție a drumului public, dacă se pune în pericol siguranță circulației
Explicație: Se interzice instalarea de mijloace de semnalizare rutieră sau modificarea poziției acestora fără autorizație legală, precum și organizarea sau participarea, în calitate de conducător auto sau conducător de animale, la întreceri neautorizate pe drumurile publice și, de asemenea, se interzice și blocarea cu intenție a drumului public, dacă se pune în pericol siguranța circulației. Acestea fapte sunt considerate infracțiuni și se pedepsesc penal, cu închisoare sau amendă penală.
Întrebare: În ce situație vă este permis să opriți vehiculul sau să staționați pe partea stângă a sensului de mers?
Variante de răspuns:
Pe drumurile cu sens unic, dacă rămâne liberă cel puțin o bandă de circulație
Pe drumurile secundare
Pe drumurile cu cel puțin două benzi pe sens
Răspuns corect: Pe drumurile cu sens unic, dacă rămâne liberă cel puțin o bandă de circulație
Explicație: De regulă, oprirea sau staționarea vehiculelor se face pe partea dreaptă a drumului, cât mai aproape de marginea din dreapta a drumului și paralel cu aceasta. Dar prin excepție, în localități, pe drumurile cu sens unic, oprirea sau staționarea voluntară a vehiculelor este permisă și pe partea stângă, dacă rămâne liberă cel puțin o bandă de circulație.
Întrebare: Dacă un drum public este neiluminat, este permisă staționarea vehiculelor pe partea carosabilă?
Variante de răspuns:
Da, dacă sunt aprinse luminile de poziție sau de staționare
Da, dar numai în interiorul localităților
Nu
Răspuns corect: Da, dacă sunt aprinse luminile de poziție sau de staționare
Explicație: Un vehicul poate fi oprit sau staționat pe partea carosabilă a unui drum cu toate luminile stinse atunci când drumul este iluminat, iar vehiculul este vizibil de la cel puțin 50 de metri.
Întrebare: Cum puteți folosi în condiții optime capacitatea de frânare a motorului, atunci când coborâți o pantă lungă și înclinată?
Variante de răspuns:
Schimbați într-o treaptă superioară
Schimbați la timp într-o treaptă inferioară
După schimbarea vitezei, aduceți imediat maneta în „punctul mort“
Răspuns corect: Schimbați la timp într-o treaptă inferioară
Explicație: Atunci când coborâți o pantă lungă și înclinată, pentru a putea folosi în condiții optime capacitatea de frânare a motorului, trebuie să schimbați la timp într-o treaptă inferioară de viteză. Astfel veți beneficia de frâna de motor și veți reduce semnificativ uzura sistemului de frânare (frâna de picior). Atunci când coborâți o pantă lungă și înclinată folosind frâna de serviciu (frâna de picior) vom ține pedala de frână apăsată o perioadă relativ mare de timp. Asta înseamnă că sistemul de frânare va lucra un timp îndelungat, încercând să reducă viteza de deplasare a mașinii. Astfel suprafața de contact dintre plăcuțe și disc se va supraîncălzi și gradul de aderență dintre cele două suprafețe va scădea. Toate acestea ducând la o eficiență scăzută a sistemului de frânare cauzată de supraîncălzire. Acest fenomen se numește „oboseală a sistemului de frânare”.